Parlamentul  României

	Comisia pentru buget, finanţe şi bănci
	
	Bucureşti,        

Nr. 22/152/12.09.2012


Biroul Permanent

al

Camerei  Deputaţilor

Vă înaintăm,  alăturat, raportul asupra Proiectului de Lege privind acordarea unor facilități fiscale pentru tinerii casătoriți precum și pentru mamele sau, după caz, persoanele care au în întreținere doi sau mai mulți copii minori,  trimis comisiei noastre pentru examinare pe fond, cu adresa Biroului Permanent Plx.183 din 29 mai           2012.
	                                                        PREŞEDINTE,

                                                Maria Eugenia BARNA


Parlamentul  României

	Comisia pentru buget, finanţe şi bănci
	
	Bucureşti,    

Nr. 22/152/12.09.2012


RAPORT  
asupra Proiectului de Lege privind acordarea unor facilități fiscale pentru tinerii casătoriți precum și pentru mamele sau, după caz, persoanele care au în întreținere doi sau mai mulți copii minori
Cu adresa nr. PLx.183  din  29 mai  2012, Biroul Permanent,  în temeiul art.95 din Regulamentul Camerei Deputaţilor, republicat, a sesizat, pentru examinare şi avizare în fond Comisia pentru buget, finanţe şi bănci cu Proiectul de Lege privind acordarea unor facilități fiscale pentru tinerii casătoriți precum și pentru mamele sau, după caz, persoanele care au în întreținere doi sau mai mulți copii minori.
La întocmirea prezentului raport, în conformitate cu art.97 din Regulamentul Camerei Deputaţilor, republicat, Comisia a avut în vedere avizul favorabil al Consiliului Legislativ, cu observaţii şi propuneri, transmis cu adresa nr.1386/21.12.2011, avizul nefavorabil al Consiliului Economic și Social, avizul favorabil al Comisiei pentru muncă și protecție socială, avizul negativ al Comisiei pentru egalitatea de șanse pentru femei și bărbați și avizul negativ al Comisiei juridice, de disciplină și imunități.
 Inițiativa legislativă are ca obiect de reglementare  acordarea  unor reduceri ale contribuțiilor sociale individuale, aplicabile începând cu data de 1 ianuarie 2013, astfel:

· Tinerii căsătoriți aflați la prima căsătorie, care la data încheierii acesteia nu au împlinit vârsta de 40 de ani, beneficiază de o reducere cu 5% a contribuțiilor sociale individuale prevăzute la art.2 alin.(2) din Legea nr.571/2003 a  Codului fiscal, pentru fiecare dintre soți, pe o perioadă de 5 ani de la data încheierii căsătoriei;

· Mamele, sau persoanele care au în întreținere doi copii minori, beneficiază de o reducere cu 10% a contribuțiilor sociale individuale prevăzute la art.2 alin.(2) din Legea nr.571/2003 privind Codul fiscal;

· Mamele, sau persoanele care au în întreținere trei sau mai mulți copii minori, beneficiază de o reducere cu 15% a contribuțiilor sociale individuale prevăzute la art.2 alin.(2) din Legea nr.571/2003 privind Codul fiscal;

Soluțiile preconizate, prezentate de inițiator au ca scop încurajarea formării de familii și creșterea natalității.

Proiectul de Lege face parte din categoria legilor ordinare, potrivit art. 76 din Constituţia României, republicată.

Raportul comisiei a fost votat majoritate de voturi.
Proiectul de Lege  a fost adoptat  de Senat în şedinţa din data de  21 mai         2012, în condițiile articolului 75 alineatul (2) teza a III-a din Constituția României, republicată , în calitate de primă Cameră sesizată.
Proiectul de lege, potrivit prevederilor art. 75 din Constituţia României, republicată şi ale art. 92 alin.(9) pct.2 din Regulamentul Camerei Deputaţilor, republicat, cu modificările ulterioare, este de competenţa decizională a Camerei Deputaţilor.

În urma dezbaterii  Proiectului de Lege privind acordarea unor facilități fiscale pentru tinerii casătoriți precum și pentru mamele sau, după caz, persoanele care au în întreținere doi sau mai mulți copii minori,  în şedinţa din data de 01.08.2012, comisia respingerea acestuia deoarece:
· Reglementările propuse instituie discriminare între beneficiarii propunerii legislative, dar și între categoriile de plătitori ai contribuțiilor sociale individuale reglementate de Legea nr.571 privind Codul fiscal;

· Aplicarea unor astfel de reglementări ar genera influențe negative asupra bugetului general consolidat;

· Propunerea legislativă nu respectă cerințele art.15 din Legea nr.500/2002 privind finanțele publice, astefl încât trebuie să se prevadă și mijloacele necesare pentru acoperirea minusului de venituri sau creșterea cheltuielilor;

· Inițiatorul trebuie să realizeze o evaluare a impactului cheltuielilor, potrivit cerințelor prevăzute de art.7 alin.(1) din Legea responsabilității fiscal-bugetare nr.69/2010

· Nu sunt respectate normele de tehnică legislativă instituite de Legea nr.24/2000 republicată, cu modificările și completările ulterioare;

· Menționăm că potrivit Codului fiscal, persoanele fizice au dreptul la o deducere personal acordată pentru veniturile din salarii, în funcție de nivelul acestor venituri și de numărul persoanelor aflate în întreținerea acestora, inclusiv  copiii minori.
	PREŞEDINTE,

Maria Eugenia BARNA
	SECRETAR,

Nicolae BUD


Consilier parlamentar, Luminiţa Ghiorghiu                                                                          

